proiect

**L E G E**

**pentru modificarea şi completarea Legii nr.1134-XIII**

**din 2 aprilie 1997 privind societățile pe acțiuni**

Parlamentul adoptă prezenta lege organică.

**Articol unic –** Legea nr.1134-XIII din 2 aprilie 1997 „Privind societățile pe acțiuni” (republicată în Monitorul Oficial al Republicii Moldova, 2008, nr.1–4, art.1), cu modificările ulterioare, se modifică şi se completează după cum urmează:

**1.** În textul legii:

cuvintele „Legea cu privire la piața valorilor mobiliare” și „legislația cu privire la valorile mobiliare”, la orice formă gramaticală, se substituie cu cuvintele „Legea nr.171 din 11 iulie 2012 privind piața de capital” și „legislația privind piața de capital” la forma gramaticală corespunzătoare;

cuvintele „deținător nominal”, „deținător nominal al valorilor mobiliare”, „deţinătorul nominal de acţiuni” „deţinătorul nominal de acţiuni” se substituie cu cuvintele „persoana care efectuează custodia valorilor mobiliare” la forma gramaticală corespunzătoare.

**2.** Articolul 2 alineatul (2) va avea următorul cuprins:

”(2) Societatea este obligată să dezvăluie public informația în conformitate cu Legea nr.171 din 11 iulie 2012 privind piața de capital.”.

**3.** Articolul 3 alineatul (10) se exclude.

**4.** Articolul 9 alineatul (10) se exclude.

**5.** Articolul 10 alineatul (9) litera b) cuvintele „Agenţia Naţională pentru Protecţia Concurenţei” se substituie cu cuvintele „Consiliul Concurenţei”.

**6.** La articolul 11:

alineatele (2)-(3) vor avea următorul cuprins:

„(2) Societățile pe acțiuni pot emite valori mobiliare în forma stabilită de Legea cu privire la piața de capital”;

(3) Valorile mobiliare ale societății sînt considerate plasate în cazul în care sînt achitate în întregime de primii achizitori (subscriitori), înregistrate în Registrul de stat al valorilor mobiliare şi în registrul deținătorilor de valori mobiliare ale societății.”

se completează cu alineatul (6) cu următorul cuprins:

”(6) Valorile mobiliare ale societății se înregistrează în mod obligatoriu în Registrul de stat al valorilor mobiliare, ținut de Comisia Națională a Pieței Financiare.”

**7.** La articolul 14 alineatul (4) cuvîntul “anunțate” se exclude.

**8.** Articolul 15:

alineatul (6) lit a) va avea următorul cuprins:

“a) neadoptării la ultima adunare generală ordinară anuală a acționarilor a deciziei de plată a dividendelor sau adoptarea deciziei privind plata dividendelor în cuantum incomplet sau în cazul în care la ultima adunare generală ordinară anuală, în conformitate cu prevederile statutului, urma să se adopte decizia de plată a dividendelor acumulate. Dreptul de vot încetează după plata în întregime a dividendelor.”;

se completează cu un nou alineat (72) cu următorul cuprins:

“(72) Organul executiv al societății pe acțiuni este obligat să comunice persoanei care asigură ținerea registrului deținătorilor de valori mobiliare ale societății informația privind obținerea dreptului de vot de către deținătorii de acțiuni preferențiale imediat după desfășurarea adunării generale ordinare anuale la care nu s-au adoptat deciziile conform alin.(6) lit.a).”.

**9.** La articolul 16:

alineatul (6) va avea următorul cuprins:

”(6) Societatea este în drept să plaseze obligațiuni cu acoperire sau obligațiuni fără acoperire, în modul stabilit de Legea nr.171 din 11 iulie 2012 privind piața de capital.”;

alineatul (9) se exclude.

**10.** La articolul 25:

alineatul (7), cuvîntul ”Statul” se substituie cu sintagma ”În calitate de acționar al societății, statul”;

alineatul (15) după cuvîntul “minoritar” se completează cu sintagma “care a obținut acțiunile contra bonuri patrimoniale și succesorii de drept a acestuia.”, după cuvîntul ”societăți” se completează cu sintagma ”(în continuare – acționar majoritar)”;

se completează cu alineatele (16) - (19) cu următorul cuprins:

”(16) Acționarul minoritar care a obținut acțiunile în alt mod decît contra bonuri patrimoniale are dreptul să ceară acționarului majoritar ca acesta să-i achiziționeze acțiunile deținute, în modul și condițiile stabilite de Legea privind piața de capital.

(17) Acționarul majoritar este în drept să refuze achiziționarea acțiunilor cu drept de vot ale acționarului minoritar, conform alin.(15) și alin. (16), în cazul în care acțiunile deținute de acționarul minoritar sînt grevate cu obligații.

(18) Acționarii minoritari sînt obligați să-i vîndă acționarului majoritar, la cererea acestuia, acțiunile cu drept de vot pe care le dețin, în modul și în condițiile stabilite de Legea nr.171 din 11 iulie 2012 privind piața de capital.

(19) În cazurile stabilite de alin.(15), (16) și (18), mijloacele băneşti necesare pentru achiziţionarea valorilor mobiliare de la acționarii minoritari vor fi transferate acționarilor minoritari și/sau vor fi depuse de acționarul majoritar pe un cont bancar pînă la radierea acțiunilor cu drept de vot de pe numele acționarilor minoritari şi trecerea acestor valori mobiliare pe numele acționarului majoritar.”

**11.** La articolul 261:

titlul articolului va avea următorul cuprins:

“Articolul 261. Răscumpărarea acțiunilor obținute contra bonuri patrimoniale”;

alineatul (1) după cuvîntul “minoritar” se completează cu sintagma “care a obținut acțiunile contra bonuri patrimoniale și succesorii de drept a acestuia”.

alineatul (2) sintagma ”(în continuare – acționarul majoritar)” se exclude;

alineatul (3) după cuvîntul “obligat” se completează cu sintagma “ să răscumpere și”.

alineatul (8) litera c) sintagma “de o companie de estimare a valorilor mobiliare și a activelor ce se referă la ele” se substituie cu sintagma “întocmit de o companie de specialitate independentă și calculată de comisia de cenzori”;

alineatul (10) se completează în final cu următoarea sintagma “și asupra valorilor mobiliare emise de societățile pe acțiuni cu capital public-privat”.

**12.** Articolul 28 se completează cu un nou alineat (4) cu următorul cuprins:

„(4) Acționarul este obligat să repare prejudiciul material cauzat societății și/sau altor acționari ai societății în cazul în care în mod abuziv, cu rea-credință și neîntemeiat înaintează cereri de chemare în judecată contra societății și/sau altor acționari, sesizează Comisia Națională a Pieței Financiare, organele de drept și/sau alte autorități publice. În acest caz, repararea prejudiciului nu exclude atragerea la răspundere contravențională sau penală, în cazul în care faptele acționarului constituie contravenție sau infracțiune.”.

**13.** La articolul 29:

alineatul (1) litera b) va avea următorul cuprins: ”b) în cazul societăților-entități de interes public, să dezvăluie informația despre tranzacțiile efectuate în modul și condițiile stabilite de Legea privind piața de capital.”;

alineatul (2) sintagma “legislația cu privire la valorile mobiliare” se substituie cu sintagma ”Comisia Națională a Pieței Financiare”.

**14.** La articolul 38:

alineatul (4) sintagma ”15 zile” se substituie cu sintagma ”5 zile lucrătoare”;

alineatul (41) sintagma ”5 zile” se substituie cu sintagma ”2 zile lucrătoare”.

**15.** La articolul 39 alineatul (6) cifra ”2” se substituie cu cifra ”3”.

**16.** Articolul 43 alineatul (5) după sintagma “conform art.13” se completează cu sintagma “alin.(9)”.

**17.** Articolul 45 alineatul (6) se completează în final cu următoarea sintagmă: “cu excepția cazurilor prevăzute de art.14 din Legea nr. 121-XV din 4 mai 2007 privind administrarea şi deetatizarea proprietăţii publice, cînd plata se efectuează după aprobarea hotărîrii respective de către adunarea generală a acționarilor.”

**18.** Articolul 49 alineatul (12) va avea următorul cuprins:

”(12) Decizia cu privire la plata dividendelor de către societatea-entitate de interes public va fi publicată în termen de 7 zile lucrătoare de la data adoptării ei. Societatea care nu este entitate de interes public trebuie să aducă la cunoștința fiecărui acționar personal decizia cu privire la plata dividendelor, precum și poate fi publicată în mijloacele mass-media conform hotărîrii adunării generale a acționarilor.”

**19.** Articolul 50:

alineatul (3) litera a1) se completează în final cu sintagma: “sau aprobă decizia de aderare la codul guvernării corporative, aprobat de Comisia Națională a Pieței Financiare;”;

se completează cu un nou alineat (9) cu următorul cuprins: “(9) Modul de pregătire, convocare și desfășurare a adunărilor generale ale acționarilor se aprobă de către Comisia Națională a Pieței Financiare.”.

**20.** La articolul 51 alineatul (2) propoziția a doua se exclude.

**21.** La articolul 52 alineatul (5) în ultima propoziție după sintagma “prevăzute la art.66 alin.(6)” se completează cu sintagma “precum și confirmarea că persoana sau persoanele care au semnat cererea deține sau dețin împreună cel puțin 5% din acțiunile cu drept de vot ale societății”.

**22.** Articolul 54 alineatul (3) litera b) se completează în final cu cuvintele “, numărul de identificare personal (numărul de identificare de stat);”.

**23.** La articolul 55:

alineatul (1) va avea următorul cuprins:

„(1) În cazul societăţilor – entități de interes public, informaţia despre ţinerea adunării generale a acţionarilor:

a) va fi publicată pe pagina web a societății; și

b) va fi publicată în Monitorul Oficial și, dacă statutul sau prospectul ofertei publice prevede astfel, în organul de presă indicat în statutul societăţii.”

se completează cu noi alineate (11 ) – (12) cu următorul cuprins:

”(11 ) În cazul societăţilor care nu sînt entități de interes public informaţia despre ţinerea adunării generale a acţionarilor:

a) va fi expediată fiecărui acţionar, reprezentantului lui legal sau persoanei care efectuează custodia valorilor mobiliare sub formă de aviz, pe adresa poștală și/sau electronică, și/sau la numărul de fax indicate în registrul acționarilor; şi/sau

b) va fi publicată în organul de presă indicat în statutul societăţii.”

(12) Statutul societății poate prevedea cerințe suplimentare referitoare la modul de înștiințare a acționarilor despre ținerea adunării generale a acționarilor.”

alineatul (2) va avea următorul cuprins:

„(2) Informația despre ținerea adunării generale a acționarilor prin corespondență sau sub formă mixtă se expediază fiecărui acționar sau reprezentantului lui legal, sau persoanei care efectuează custodia acțiunilor împreună cu buletinul de vot. ”

se completează cu un nou alineat (7) cu următorul cuprins:

“(7) Adunarea generală a acționarilor se desfășoară pe teritoriul Republicii Moldova, dacă statutul nu prevede altfel. Desfășurarea adunării generale în afara teritoriului Republicii Moldova se aprobă unanim de către acționarii ce reprezintă întreg capitalul social al societății.”

**24.** La articolul 56 alineatul (2) litera c) cuvintele „raportul comisiei” se substituie cu cuvintele „rapoartele de control efectuate de comisia”.

**25.** Articolul 58:

alineatul (3) după prima propoziție se completează cu următoarea propoziție: “Decizia privind convocarea adunării generale repetate a acționarilor se ia în termen de 10 zile de la data la care a fost fixată desfășurarea primei adunări”;

alineatul (6) se completează în final cu următoarea propoziție:

“(6) Societățile pe acțiuni cu un număr mai mare de zece mii acționari, inclusiv acționari reprezentați de deținătorii nominali de acțiuni, pot prevedea în statutul lor cvorumul pentru desfășurarea adunării generale convocată repetat de cel puțin 15 la sută din acțiunile cu drept de vot ale societății aflate în circulație.”;

alineatul (7) va avea următorul cuprins:

“(7) În cazul în care adunarea generală a acționarilor se convoacă repetat, modificarea ordinii de zi și a materialelor pentru ordinea de zi nu se admite, cu excepția listei candidaților pentru alegerea membrilor consiliului sau comisiei de cenzori conform cererilor înaintate cu cel puțin 20 zile pînă la ținerea adunării generale a acționarilor repetate.”.

**26.** Articolul 59 se completează cu un nou alineat (51) cu următorul cuprins:

“(51) Acționarul este în drept să conteste hotărîrile adunărilor generale ale acționarilor desfășurate ulterior efectuării înscrierilor în registrul deținătorilor valorilor mobiliare ale societății aferente achiziționării acțiunilor de către acesta.”

**27.** Articolul 65 alineatul (2) se completează cu litera i1) cu următorul cuprins:

”i1) decide cu privire la înstrăinarea acțiunilor de tezaur în alt mod decît cel prevăzut la art.50 alin. (3) lit. j1)”.

**28.** Articolul 66:

alineatul (2) propoziția a doua va avea următorul cuprins:

“În societatea cu un număr de acționari ce depășește 100, inclusiv acționari reprezentați de persoana care efectuează custodia valorilor mobiliare consiliul societății va fi ales prin vot cumulativ.”;

alineatul (2) se completează în final cu următoarea propoziție:

“În societatea cu un număr de acționari ce depășește 100, inclusiv acționari reprezentați de persoana care efectuează custodia valorilor mobiliare, consiliul societății va fi compus din cel puțin 5 membri.”;

alineatul (9) se completează în final cu următoarele propoziții:

“În situația în care două sau mai multe persoane, candidați în consiliul societății, obțin acelaș număr de voturi cumulate, se va considera aleasă ca membru al consiliului persoana care a fost votată de un număr mai mare de acționari. Criteriile de alegere a membrilor consiliului societății în situația în care două sau mai multe persoane propuse obțin același număr de voturi cumulate exprimate de același număr de acționari sunt stabilite de adunarea generală a acționarilor și precizate în procesul verbal al acesteia.”

prima propoziție din alineatul (10) va avea următorul cuprins:

„În cazul societăților pe acțiuni a căror membri ai consiliului se aleg cu votul a două treimi din voturile reprezentate la adunare statutul poate prevedea alegerea unei rezerve a consiliului societății pentru completarea componenței de bază.”;

ultima propoziție din alineatul (10) va avea următorul cuprins:

„Subrogarea membrilor consiliului societății se face din rezerva aleasă în ordinea întrunirii celui mai mare număr de voturi.”;

se completează cu alineatul (111) cu următorul cuprins:

„(111) În cazul în care componența consiliului ales prin vot cumulativ se reduce cu cel puțin un membru, hotărîrea adunării generale privind încetarea înainte de termen a împuternicirilor poate fi luată numai referitor la toţi membrii consiliului societăţii. În cazul în care componența consiliului societății ales prin vot cumulativ s-a redus cu mai mult de jumătate din componența numerică stabilită în statutul societății, societatea este obligată în termen de 30 de zile să convoace adunarea generală extraodinară a acționarilor pentru alegerea unei noi componențe a consiliului, cu respectarea prevederilor art.52 alin.(2) lit.b) și înștiințarea acționarilor cu cel puțin 30 de zile înainte de desfășurarea adunării.”;

La alineatul (13) după sintagma “extraordinară a acționarilor” se completează cu sintagma “sau adunarea generală repetată”.

**29.** La articolul 68 alineatul (10) sintagma ”sau, în cazurile prevăzute la art.67 alin.(3), de vicepreședintele” se exclude.

**30.** La articolul 69 alineatul (3) după cuvîntul ”înființat” de completat cu sintagma ”, nu întrunește cvorumul necesar”

**31.** La articolul 71:

alineatul (21) cuvintele „care corespunde unuia din criteriile prevăzute la art.2 alin.(2)” se substituie cu cuvintele „ – entitate de interes public”

alineatul (51) după sintagma “extraordinară a acționarilor” se completează cu sintagma “sau adunarea generală repetată”;

alineatul (6) propoziția a treia va avea următorul cuprins:

“Subrogarea membrilor comisiei de cenzori din rezerva aleasă se face în ordinea întrunirii celui mai mare număr de voturi.”.

**32.** La articolul 72 alineatul (6) sintagma “organului executiv și” se exclude.

**33.** Articolul 76 alineatul (5) va avea următorul cuprins: ”Valoarea de piață a acțiunilor este echivalentă cu prețul echitabil determinat în conformitate cu art.23 din Legea privind piața de capital”.

**34.** Articolul 78:

la alineatul (1) se exclude sintagma ”prin intermediul ofertei publice pe piața secundară” și se completează cu o nouă propoziție cu următorul cuprins ”Achiționarea acțiunilor plasate de societățile - entități de interes public se va efectua prin intermediul unei societăți de investiții.”;

la alineatul (3) litera b) sintagma ”conform legislației cu privire la piața valorilor mobiliare” se substituie cu sintagma ”conform procedurii stabilite de Comisia națională a Pieței Financiare”;

la alineatul (4) propoziţia a doua în final se completează cu sintagma “şi mai mare de 3 luni” și propoziția a treia se exclude;

se completează cu alineatele (9) şi (10) cu următorul cuprins:

“(9) Achiziţionarea acţiunilor plasate de către societăţile pe acţiuni la care circulaţia valorilor mobiliare corespunde prevederilor art. II alin. (3) din Legea nr. 163-XVI  din  13.07.2007 “Pentru modificarea şi completarea Legii nr.1134-XIII din 2 aprilie 1997 “Privind societăţile pe acţiuni”” se efectuează în conformitate cu prevederile alin.(2) - (8);

(10) Înstrăinarea acţiunilor achiziţionate de către societate poate avea loc numai după expirarea termenului de achiziţionare şi conform deciziei organului competent prevăzut de statut”.

**35.** La articolul 79:

alineatul (2) litera c) se completează în final cu sintagma „a tranzacțiilor cu conflict de interese, sau”;

alineatul (3) litera b) sintagma „a votat împotriva adoptării hotărîrii prevăzute la alin.(2) lit.b)-d) și/sau” se exclude;

alineatul (3) litera c) va avea următorul cuprins:

„c) și-a exprimat dezacordul cu hotărîrile prevăzute la alin.(2) lit.b)-d)”;

alineatul (5) va avea următorul cuprins:

”(5) Răscumpărarea acțiunilor societății se efectuează la prețul mediu ponderat format în cadrul tranzacțiilor pe piața reglementată pe parcursul ultimilor 6 luni în mărime de 5% din numărul total de valori mobiliare plasate de către societate. În cazul în care nu poate fi aplicat prețul mediu ponderat, prețul de răscumpărare va fi egal cu media aritmetică dintre valoarea nominală (fixată) și valoarea activelor nete ce revine la o acțiune conform ultimei situații financiare auditate calculată de compania de audit sau comisia de cenzori, în cazul în care societatea nu este supusă controlului de audit obligatoriu. Răscumpărarea acţiunilor are loc numai în cazul în care evenimentul care a condiţionat cererea de răscumpărare a avut loc, cu excepţia reorganizării prin fuziune, cînd răscumpărarea va avea loc pînă la eliberarea autorizaţiei de reorganizare de către Comisia Naţională a Pieţei Financiare.”;

alineatul (6) sintagma “cel puțin” se substituie cu sintagma “cel mult”.

**36.** Articolul 82 alineatul (1):

la litera a) sintagma ”asupra lor” se exclude, iar cuvîntul ”bilanț” se substituie cu sintagma ”raport financiar”;

litera c) se exclude.

**37.** La articolul 83:

alineatul (23) după sintagma “adunării generale a acționarilor” se completează cu sintagma “la care a fost aprobată decizia de alegere a organelor de conducere”;

alineatul (24) va avea următorul cuprins: ”Decizia consiliului societății privind încheierea de către societate a unei tranzacții de proporții se publică, în termen de 5 zile lucrătoare de la data adoptării, în organul de presă specificat în statutul societății, dezvăluindu-se următoarele informații:

a) descrierea și valoarea tranzacției de proporții;

b) bunurile, drepturile, instrumentele financiare sau oricăre alte active aferente tranzacției de proporții.

Societatea – entitate de interes public va dezvălui informația privind încheierea de către societate a unei tranzacții de proporții și prin plasarea imediată a acesteia în formă electronică pe pagina web corporativă a societății.”

**38.** Articolul 84 se expune în redacție nouă:

”Articolul 84. Achiziționarea unui pachet de control de acțiuni”

(1) Pachetul de control de acțiuni se determină în dependență de exercitarea controlului în condițiile stabilite de Legea privind piața de capital.

(2) Achiziționarea de către orice persoană a unui pachet de control de acțiuni se efectuiază numai în cazurile ce nu sînt în contradicție cu legislația concurenței și cu legislația cu privire la piața de capital.

(3) Persoana fizică sau juridică care deţine, direct sau indirect, singură sau împreună cu persoanele care acţionează în mod concertat cu ea, mai mult de 50% din acțiunile cu drept de vot ale unei societăţi sau din valorile mobiliare ce pot fi convertite sau oferă dreptul de procurare a acțiunilor cu drept de vot (în continuare-persoana ce deține mai mult de 50%) este obligată să efectueze o ofertă de preluare obligatorie în termen de 3 luni de la data consemnării în registrul acționarilor a achiziționării acțiunilor. Modul și condițiile ofertei de preluare obligatorie sînt prevăzute în Legea privind piața de capital.

(4) Pînă la îndeplinirea cerinţelor menţionate la alin.(3) persoana ce deține mai mult de 50% are dreptul la vot la adunarea generală a acţionarilor în limita a 25% din acţiunile cu drept de vot aflate în circulaţie ale societăţii. Numărul total al acţiunilor cu drept de vot care aparţin acestei persoane se va lua în calcul numai pentru stabilirea cvorumului la ţinerea adunării generale a acţionarilor. Persoana ce deține mai mult de 50% va fi înregistrată cu întregul pachet de valori mobiliare deținut.

**39.** Articolul 85:

la alineatul (11) cuvîntul „acțiuni” se substituie cu sintagma „valori mobiliare sau răscumpărarea valorilor mobiliare în condițiile stabilite de legislație.”;

se completează cu un nou alineat (12) cu următorul cuprins:

„(12) În condițiile stabilite la art.(1) este tranzacție cu conflict de interese:

a) cumpărarea, vînzarea sau transmiterea, sau primirea în orice alt mod de către societate a bunurilor, serviciilor, drepturilor, mijloacelor bănești, instrumentelor financiare și oricăror alte active;

b) acordarea sau primirea de către societate a împrumutului, gajului, garanției, fidejusiunii sau oricărei alte creanțe;

c) acordarea sau primirea de bunuri sau drepturi în folosință, locațiune, arendă sau leasing;

d) încheierea sau asumarea unor angajamente cu executare ulterioară, de natura opțiunii.”;

alineatele (3) și (4) vor avea următorul cuprins:

„(3) Persoana interesată este obligată să comunice organului executiv și consiliului societății despre conflictul de interese dintre societate și persoana în cauză și/sau persoanele afiliate acesteia, pînă la luarea deciziei privind tranzacția cu conflict de interese, prezentînd următoarele informații:

a) descrierea situației care duce la crearea conflictului de interese;

b) bunurile, serviciile, drepturile, instrumentele financiare sau oricare alte active aferente tranzacției cu conflict de interese;

c) cota acțiunilor cu drept de vot deținută de persoana interesată și/sau persoanele afiliate acesteia.

(4) Persoana interesată este obligată:

a) să repare prejudiciul cauzat societății și să compenseze venitul ratat al acesteia în cazul în care nu a comunicat despre conflictul de interese conform alin.(3) și/sau a votat pentru încheierea unei tranzacții cu conflict de interese cu încălcarea prevederilor prezentei legi; și

b) să transmită societății profitul obținut de persoana interesată sau de persoanele afiliate acestuia ca urmare a încheierii unei tranzacții cu conflict de interese cu încălcarea prevederilor prezentei legi.”

**40.** La articolul 86:

se completează cu un nou alineat (11 ) cu următorul cuprins:

”(11) Societatea este obligată să dezvăluie public informația privind tranzacția cu conflict de interese în cel mai scurt timp, dar nu mai tîrziu de 3 zile lucrătoare de la data luării deciziei, dezvăluind informația privind:

a) descrierea și valoarea tranzacției cu conflict de interese și a situației care duce la crearea conflictului de interese;

b) referințe la bunurile, serviciile, drepturile, instrumentele financiare sau orice alte active aferente tranzacției cu conflict de interese;

c) referințe la persoana interesată, cu sau fără indicarea numelui sau denumirii acesteia;

d) cota acțiunilor cu drept de vot deținută de persoana interesată și/sau persoanele afiliate acesteia.”

alineatul (2) va avea următorul cuprins:

„(2) Pînă la luarea deciziei privind încheierea tranzacției cu conflict de interese de către societatea – entitate de interes public se va examina modul de încheiere a tranzacției cu conflict de interese de către organizația de audit.”

se completează cu alineatele (21) și (22) cu următorul cuprins:

„(21) După examinarea efectuată conform alin.(2), organizația de audit va emite în adresa societății o declarație scrisă, în care vor fi indicate:

a) descrierea și valoarea tranzacției cu conflict de interese și a situației care duce la crearea conflictului de interese;

b) organul de conducere a societății care trebuie să adopte decizia privind tranzacția cu conflict de interese;

c) opinia privind respectarea modului de determinare a valorii de piață a bunurilor, conform art.76;

d) opinia privind posibilele pierderi sau prejudicii cauzate societății.

(22) Declarația scrisă va fi prezentată consiliului societății și, în cazul în care decizia privind încheierea tranzacției cu conflict de interese ține de competența acesteia, adunării generale a acționarilor.”;

se completează cu un nou alineat (51) cu următorul cuprins:

„(51) Materiale pentru ordinea de zi a adunării generale a acționarilor în cadrul căreia urmează să fie examinată decizia privind tranzacția cu conflict de interese vor conține declarația scrisă stabilită de alin.(21) și documentele referitoare la tranzacția în cauză, inclusiv proiectul contractului.”

alineatul (10) va avea următorul cuprins:

”(10) Prevederile prezentului articol nu se extind în următoarele cazuri:

a) asupra tranzacţiilor întreprinderilor dependente, care, potrivit art.10 alin.(4), se efectuează în conformitate cu dispoziţiile obligatorii ale întreprinderii dominante;

b) dacă toţi acţionarii sînt persoane interesate în efectuarea tranzacţiei;

c) asupra tranzacțiilor de înstrăinare sau de procurare a bunurilor efectuate prin licitații deschise cu publicarea unui aviz în Monitorul Oficial al Republicii Moldova cu cel puțin 5 zile înainte de data licitației. În acest caz, societatea este obligată să dezvăluie public informația privind tranzacția în cauză în modul stabilit de alin.(11).”

**41.** Articolul 89 la alineatul (1) cuvintele „care corespunde unuia din criteriile prevăzute la art.2 alin.(2)” se substituie cu cuvintele „de interes public”.

**42.** La articolul 91:

alineatul (1) sintagma ”care corespund unuia din criteriile prevăzute la art.2 alin.(2)” se exclude;

se completează cu un nou alineat (21) cu următorul cuprins:

”(21) Suplimentar informațiilor stabilite de art.121 și 122 din Legea privind piața de capital, raportul anual și semestrial al unei societăți - entități de interes public va conține informații privind tranzacțiile de proporții și tranzacțiile cu conflict de interese încheiate de societate pe perioada raportată, cu dezvăluirea informației stabilite de art.83 alin.(24) și art.86 alin.(11).”;

alineatul (3) sintagma ”societăților care corespund unuia din criteriile prevăzute la art.2 alin.(2)” se substituie cu cuvîntul ”societății”.

**43.** În articolul 92 alineatul (1), după litera n) se introduce o literă nouă n1) cu următorul cuprins:

„(n1) documentația aferentă tranzacțiilor de proporții și tranzacțiilor cu conflict de interese, inclusiv contractul privind tranzacția cu conflict de interese, declarația scrisă stabilită de art.86 alin.(21), facturi, ordine de plată, extrase bancare.”

**44.** La articolul 93:

alineatul (9) prima propoziție va avea următorul cuprins: „Pentru înregistrarea societăților comerciale apărute în procesul reorganizării societăților pe acțiuni se depun documentele prevăzute de legislație și autorizația Comisiei Naționale a Pieței Financiare.”.

**PREŞEDINTELE PARLAMENTULUI Igor CORMAN**